**คำชี้แจงในการสมัครสอบ MEQ**

**สำหรับแพทย์ที่จบจากสถาบันต่างประเทศ ประจำปีการศึกษา 2560**

-----------------------------------------------------------------------------------------------------------

1. คณะแพทยศาสตร์จะดำเนินการแจกบัตรคิวพร้อมใบสมัครในเวลา 08.30 น. โดยแบ่งการแจกบัตรคิวเป็น 2 แถวตามรอบการจัดสอบรอบละ 20 คน (รอบที่ 1 สอบวันที่ 24 ธันวาคม พ.ศ. 2560 , รอบที่ 2 สอบวันที่ 27 มกราคม พ.ศ. 2561) ณ บริเวณโถงชั้น 1 อาคารสมเด็จพระเทพรัตนราชสุดา คณะแพทยศาสตร์ และเมื่อแจกบัตรคิวครบตามจำนวนในแต่ละรอบคณะแพทยศาสตร์ จะดำเนินการหยุดแจกบัตรคิวทันที
2. ผู้สมัครที่ได้รับบัตรคิวและใบสมัครแล้วให้กรอกใบสมัครพร้อมเตรียมหลักฐานการสมัครที่รับรองสำเนาถูกต้องให้ครบถ้วน ยื่นต่อเจ้าหน้าที่รับสมัครเพื่อตรวจหลักฐานการสมัคร
3. ผู้สมัครนำใบสมัครพร้อมหลักฐานการสมัครไปชำระเงินที่เจ้าหน้าที่การเงิน
4. กรณีที่ผู้สมัครได้ดำเนินการสมัครสอบตามรอบที่ได้รับบัตรคิวเสร็จสิ้นแล้ว และพบว่าการสมัครสอบในอีกรอบยังมีผู้สมัครไม่ครบตามจำนวน และผู้สมัครมีความประสงค์จะสมัครสอบในรอบนั้น ให้แจ้งความประสงค์กับเจ้าหน้าที่รับสมัครเพื่อขอรับบัตรคิวและดำเนินการตามขั้นตอนการสมัครต่อไป
5. คณะแพทยศาสตร์ มหาวิทยาลัยบูรพา จะประกาศรายชื่อผู้มีสิทธิ์สอบในวันที่ 1 ธันวาคม พ.ศ. 2560 ทาง website : med.buu.ac.th ตั้งแต่เวลา 09.00 น.